Monumentul fidelităţii "Dragostea Adevărată Aşteaptă" a fost inaugurat, astăzi, în parcul Dendrariu din Capitală. Construcţia arhitectonică, în formă de bancă cu ceas funcţional acoperit cu sticlă din ambele părţi, a costat 4 000 de euro.

Autorii operei artistice spun că ceasul şi banca semnifică păstrarea nevinovăţiei până la căsătorie. Evenimentul de inaugurare a fost organizat de Asociaţia "Pentru Familie", care astfel şi-a propus să convingă cuplurile tinere să nu întreţină relaţii sexuale până la căsnicie.

Organizatorii susţin că au reuşit să convingă peste 8 000 tineri din 110 localităţi din Moldova să-şi păstreze virginitatea.